open-index/open-wikipedia-markdown huggingface dataset:
Cjâf Nord

**Cjâf Nord** (par norvegjês *Nordkapp*) al è un promontori di altitudin 307 metris che al domine l'Ocean Glaciâl Artic e che al segne in mût simbolic il pont plui setentrionâl de Europe (71° 10′21″N 25° 47′40″E). Al è logât su la isule di Magerøya; al fo clamât cussì pe prime volte tal 1533 dal esploradôr inglês Richard Chancellor, che al cirive il famôs Passaç a nord-est. Al è di notâ come un altri promontori su la stesse isule al è logât plui a nort, ma al è mancul famôs par vie che al è plui bas e plui dificil di rivâ.

Par vie che al è ben plui in sù dal Circul Polâr Artic, a Cjâf Nord vie pe istât il soreli nol tramonte mai, e dai 11 di Mai ai 31 di Lui si à il fenomeni dal "soreli di miezegnot"; di Invier invezit, par doi mês il soreli no si lu viôt mai. Chest al è dovût al fat che l'as di rotazion de Tiere al è inclinât di uns 22 grâts rispiet al ecuatôr solâr.

Cjâf Nord al è ancje il non dal comun, che tal 2002 al contave 3.513 abitants.

Par vie che chest promontori al è suntune isule, a voltis si considere il pont plui setentrionâl de Europe Cjâf Nordkinn o Kinnarodden, su la penisule di Nordkynn.

## Leams esternis

*  Sît turistic
Universitât di Bologne

La **Universitât di Bologne** e je la universitât plui antighe de Europe e dal mont ocidentâl, e je stade fondade a Bologne, Italie, tal 1088, di Irnerius.

 **Universitât di Bologne** 
 
 
 **Dâts** 
 Stablezimient1088
 Localizazion Italie
 Studiantsplui di 100000
 PresidenteIvano Dionigi
 DirezionVia Zamboni, 33 - 40126 Bologna, Italia
 Pagjine webwww.unibo.it


## Storie
Inte Etât Medie, e je stade famose in dute Europe pes sôs scuelis di umanitâts e dirit, tant canonic cun lis figuris di Grazie e la so Concordia Discordantium Canonum che civîl cun Irnerius, puartant il dirit a une epoche di sflandôr in Europe procurant la so indipendence come sience juridiche de retoriche.

I poetis Dante e Petrarca a studiarin in cheste universitât. Denominade uficialmentri *Alma mater studiorum*, la universitât e je une instituzion par students dai doi ses, mantignude dal stât. E parferìs cors di arts, dirit, medisine, farmacie, matematiche, inzegnerie, agronomie, medisine veterinarie e pedagogjie. Il semiolic e scritôr talian Umberto Eco al è il titolâr de catedre di semiotiche di cheste universitât. L'ex prin ministri de Italie, Romano Prodi, al è professôr dal departiment di economie.

## Leams esternis
*  Pagjine uficiâl
Universitât di Urbin

**Universit&acirc;t di Urbin** 
  
  
 **D&acirc;ts** 
 Stablezimient1506 
 Localizazion Italie
 Studiants17.731 (2006)
 Presidente 
 Direzion 
 Pagjine webwww.uniurb.it

La **Universitât dai Studis di Urbin "Carlo Bo"** e je une universitât statâl taliane cun sede a Urbin e sedis distacadis a Fano e a Pesaro. La universitât e je cognossude soredut pes facoltâts umanistichis e in particolâr a chei leâts ae lenghe taliane.

## Storie

E je stade fondade intal 1506 ae epoche dal Ducât di Urbin.

## Facoltâts
L'ateneu al à 10 facoltâts:
*Facoltât di Economie 
*Facoltât di Farmacie
*Facoltât di Jurisprudence 
*Facoltât di Letaris e Filosofie 
*Facoltât di Lenghis e Leteraturis forestis 
*Facoltât di Siencis de Formazion 
*Facoltât di Siencis e Tecnologjiis 
*Facoltât di Siencis Motoriis
*Facoltât di Siencis politichis 
*Facoltât di Sociologjie

## Leams esternis
* Pagjine uficiâl
SB Kuban Krasnodar

La **Scuadre di Balon Kuban Krasnodar** (rus *Футбольный клуб "Кубань" Краснодар / Futbol'nij klub Kuban' Krasnodar*) e je une scuadre russe di balon di Krasnodar, fondade tal 1928.

## Evoluzion dal non
* 1928—1953 *Dynamo Krasnodar*
* 1954—1957 *Neftyanik Krasnodar*
* 1958—1960 *Kuban Krasnodar*
* 1960—1962 *Spartak Krasnodar*
* 1963 — *Kuban Krasnodar*

## Leams esternis
*  Sît uficiâl 
*  Sît uficiâl di apassionâts
* Apassionâts forum GREENMILE
Johannes Kepler

**Johannes Kepler** (Weil der Stadt, Sacri Roman Imperi, 27 di Dicembar dal 1571 - Ratisbone, 15 di Novembar dal 1630), astronom e matematic todesc e une figure clâf de rivoluzion sientifiche. Al è cognossût soredut pe discuvierte des leçs sul moviment dai planets che al presentà inte sôs oparis *Astronomia Nova* e *Harmonices Mundi*. Al fo assistent dal astronom Tycho Brahe e matematic ae cort dal imperadôr Rodolf II. Al à dât contribûts impuartants intal cjamp de otiche e al à judât a legjitimâ lis discuviertis astronomichis dal contemporanei Galileo Galilei; pe sô opare *Somnium* al è considerât un precursôr dal gjenar de sience romanzade (science-fiction). 

## Lis trê leçs di Kepler
Fin ae muart di Tycho Brahe, nol podè acedi a dâts che l'astronom danês al veve metût dongje cu lis sôs osservazions. Ae sô muart, al scomençà a cirî di burî fûr leçs par descrivi il moviment dai planets; Brahe si jere concentrât su la orbite di Mart, une vore ecentriche: il cercli nol si adatave ai dâts, e par chel Kepler al passà a studiâ l'elis e al discuvierzè che la orbite elitiche si adatave in mût perfet a lis osservazions. Di culì e nassè la **prime leç di Kepler** (1608):

* I planets a àn une orbite elitiche e il Soreli al è un dai doi fûcs

Di culì e studiant ancjemò i dâts, in particolâr la velocitât des orbitis, al rivà ae **seconde leç di Kepler** (1609):

* I planets no si movin in mût uniformi, ma il rai vetôr che unìs il centri dal planet cul Soreli al cuvierç areis compagnis in timps compagns.

La **tierce** e ultime **leç** e trate invezit de traietorie dai planets (1619):

* Il cuadrât dai periodis di rivoluzion dai planets al è proporzionâl al cubi de distance mezane dal Soreli.

Kepler al fo l'ultin astrolic e il prin astronom, parcè che al refudà di basâsi dome su la fede e lis credincis popolârs, ma dome su lis osservazions sperimentâls. 

## Oparis scritis di Kepler
* *Mysterium cosmographicum* (Il misteri cosmic) (1596)
* *Astronomiae Pars Òptica* (La part otiche de astronomie) (1604)
* *De Stella nova in pede Serpentarii* (La gnove stele al pît di Ophiuchus) (1604)
* *Astronomia nova* (Gnove astronomie) (1609)
* *Dioptrice* (Dioptrio) (1611)
* *Epitome astronomiae Copernicanae* (publicât in trê parts 1618-1621)
* *Harmonices Mundi* (L'armonie dal mont) (1619)
* *Tabulae Rudolphinae* (1627)
* *Somnium* (L'insium) (1634)


File:Kepler - Ad Vitellionem paralipomena quibus astronomiae pars optica traditur, 1604 - 158093 F.jpg|*Astronomiae pars optica*
File:Epitome astronomiae copernicanae.tif|*Epitome astronomiae copernicanae*, 1618
Lenghe irlandese

L**'irlandês o gaelic irlandês** (*Gaeilge*) e je une lenghe fevelade inte isule di Irlande di cirche 85.000 personis, soredut inte zone rurâl a ovest de isule. L'irlandês e jere la lenghe principâl de isule prime de concuiste dai inglês scomençade inte Etât di Mieç.

L'irlandês, insieme cul gaelic scozês e cul manx, al fâs part de famee goideliche des lenghis celtichis, e par solit e je considerade come la lenghe cu la tierce leterature plui vecje de Europe dopo dal grêc e dal latin.

Dal 1922, àn de indipendence de Irlande (che in chê volte si clamave Stât Libar Irlandês), l'irlandês al è stât la lenghe uficiâl insieme cul inglês; dal 1998, cu l'Acuardi dal Vinars Sant, l'irlandês e je lenghe uficiâl ancje te Irlande dal Nord, che e fâs part dal Ream Unît. Al dì di vuê l'irlandês e je la marilenghe di pôc plui dal 2% de popolazion de republiche (70.000 di lôr) e di altris 30.000 te Irlande dal Nord. I paîs e lis regjons dulà che si fevele irlandês a son clamadis *Gaeltachtaí* (singulâr, *Gaeltacht*). Il Gaeltacht cu la popolazion plui numerose al è *Connemara* te Contee di Galway e al inclût lis Isulis Aran.

Par vie che al ven insegnât tes scuelis publichis, tante int lu sa come seconde lenghe o à almancul lu capìs un pôc. Ancje se la lenghe plui doprade al è l'inglês, a esistin gjornâi, rivistis e radios in gaelic. Dal 1996 e esist ancje un canâl televisîf par irlandês, *Teilifís na Gaeilge* o *TG4*.

## [[Pari Nestri]]
 Ár nAthair, atá ar neamh:
 go naofar d'ainm,
 go dtagaidh do Ríocht,
 go ndéantar do thoil ar an talamh,
 mar dhéantar ar neamh.
 Ár n-arán laethúil tabhair dúinn inniu,
 agus maith dúinn ár bhfiacha,
 mar mhaithimid dár bhféichiúnaithe féin.
 Agus ná lig sinn i gcathú,
 ach saor sinn ó olc.
 Amen.

## Cjale ancje
* Lá

## Leams esternis

* Foras na Gaeilge
Ue

La **ue** e je il frut de vît (*Vitis vinifera*). Si presente in forme di raps, componûts di raspolons e asins o grans di piçulis dimensions e colôr clâr (zâl, zâl clâr, verdut) pe ue blancje, colôr scûr (ros, viole o neri) pe ue nere.

I grans a sô volte a son costituîts di scusse, polpe e sepis.

La ue e ven doprade soredut pe produzion dal vin e si fevele in chest câs di ue par vin, e pe alimentazion, sei frescje (ue pe taule) o secje (ue calabrie, doprade par esempli tai dolç, tal strucul par dî un); de ue si pues gjavâ ancje il suc di ue (no alcolic) e des sepis si tire fûr un vuelin.

Lis dôs varietâts plui impuartantis pe produzion di ue a son:
* la **[[Vitis vinifera]]**, che e ven de Europe
* la **[[Vitis labrusca]]**, che e ven de Americhe dal Nord, di cui e ven la ue merecane, e cun cui si prodûs dome in piçule part vin (fragulin).

Cheste ultime varietât no je vitime de filossere, e ven doprade pai innescj e ancje par incrosâ varietâts diviersis di Vitis vinifera.
Daniele Silvestri

**Daniele Silvestri** (Rome , 18 di Avost 1968) al è un cjantautôr talian. Fi di Alberto, scritôr e autôr, sô mari e je une cjantante jazz.

La sô cariere musicâl e scomence intal 1994 cul sô prin disc *Daniele Silvestri*, premiât cu la Targhe Tenco.
Al partecipe al Festival di Sanremo intal 1995, inte categorie dai zovins cu la cjançon *L'uomo col megafono*. Ancje la cjançon *Le cose in comune* e ven premiade cu la Targhe Tenco. Dutis dôs lis cjançons a vegnin publicadis tal seont disc *Prima di essere un uomo*.

Tal mês di Jugn dal 1996 al scrîf lis musichis dal film *Cuori al verde*, e lis musichis dal spetacul teatrâl *Repertorio dei pazzi della citta' di Palermo*, premiât cul Premi Nazionâl *ETI zovins pal teatri*.

Tal mês di Otubar dal stes an, al publiche il so tierç disc *Il dado*. In chest album al sune ancje Max Gazzè. Tal 1999 al partecipe di gnûf al Festival di Sanremo, dulà che al cjante *Aria* une cjançon che e fevele de vite inte preson. Cheste cjançon e ven premiade cul premi de critiche *Mia Martini*. Al publiche il cuart disc, *Sig Dapatas*.

Inte estât dal 2000 al scrîf lis musichis dal spetacul teatrâl *Tango*, che al fevele dai *[[desaparecidos]]* argjentins.
Al publiche *Occhi da orientale-il miôr di Daniele Silvestri*.

Intal 2002 al torne al Festival di Sanremo cun *Salirò*, cjançon che e sarà une des plui scoltadis e mitudis pes radios.
Cheste cjançon sarà immò premiade cul premi de critiche *Mia Martini*.
Tal 2003 al publiche *L'autostrada*, libri che al conte il so tour e la sô ativitât musicâl cun fotos, tescj e pagjinis di diari.

Intal 2004 al jes il so prin disc dal vîf *Livre trânsito* cu la cjançon inedite *Kunta Kinte* scrite a cuatri mans cul rapper Frankie HI-NRG MC.

Intal 2007 al rive cuart al festival di Sanremo cu la cjançon *La paranza*. Ai 2 di Març dal stes an, al publiche *Il latitante*.
Dôs cjançons di chest disc a fasin part de colone sonore dal film *Notturno bus*.

## Curiositâts
Al à une relazion sentimentâl cu la atore Simona Cavallari e al è pari di doi fruts, Pablo Alberto e Santiago Ramon, nassûts intal 2001 e intal 2004.

Al è tifôs de AS Rome.

## Discografie
### Albums
* 1994 - *[[Daniele Silvestri (album)|Daniele Silvestri]]*
* 1995 - *[[Prima di essere un uomo]]*
* 1996 - *[[Il dado]]*
* 1999 - *[[Sig. Dapatas]]*
* 2000 - *[[Occhi da orientale - Il meglio di Daniele Silvestri]]*
* 2002 - *[[Unò-dué]]*
* 2004 - *[[Livre trânsito]]*
* 2007 - *[[Il latitante (album)|Il latitante]]*
* 2008 - *[[Monetine]]*

### 45 zîrs
* 1995 - *L'uomo col megafono*
* 1995 - *Le cose in comune*
* 1996 - *Un giorno lontano*
* 1996 - *Banalità*
* 1997 - *Cohiba (Remix)*
* 1997 - *Cohiba*
* 1998 - *Strade di Francia*
* 1999 - *Aria/Insieme*
* 1999 - *Amore mio*
* 2002 - *[[Salirò]]*
* 2002 - *Sempre di domenica*
* 2002 - *Il mio nemico*
* 2004 - *Kunta Kinte*
* 2007 - *Mi persi*
* 2007 - *[[La Paranza]]*
* 2007 - *[[Gino e l'alfetta]]*
* 2007 - *A me ricordi il mare* (feat. Otto Ohm)
* 2008 - *Monetine*

## Leams esternis
*  Sît uficiâl
Ipotesi

Une **ipotesi** (dal grêc antîc *ὑπόϑεσις* *hypothesis*, composte di *hypo*, "sot" e *thesis*, "posizion", ven a stâi *suposizion*) e je la premesse di fonde par un resonament o par une dimostrazion.

Il significât de peraule in prin e jere une idee inteligjente o un metodi matematic bon par semplificâ i calcui, ma che nol jere necessariementri reâl. Cun chest significât il Cardinâl Bellarmine al doprâ la peraule cuant che al visâ Galileo Galilei di no tratâ il moviment de Tiere tant che reâl.

Intal ûs comun, une ipotesi e je une idee provisorie, la sô validitât e sarà di aciertâ. La ipotesi e domande di bande dai ricercjadôrs un sfuarç par confermâle o par confutâle. Intal metodi ipotetic-dedutîf, une ipotesi e varès di jessi falsificabile, ven a stâi e varès di jessi pussibil declarâle false, solitementri cuntune osservazion e conseguente formulazion di une altre ipotesi logjiche.

La peraule ipotesi e je stade in mût no coret doprade pe Ipotesi di Riemann, che e varès di jessi plui propriementri clamade congjeture.

Par esempli, une persone che e rive intun paîs e che e viôt une piore blancje, e podarès formulâ la ipotesi che dutis lis pioris di chel paîs a sedin blancjis.

Cheste e pues jessi considerade une ipotesi parcè che è je falsificabile, ven a stâi che si rive a provâ il contrari: al baste viodi une sole piore di colôr diferent.

Spes lis dimostrazions matematichis a vegnin enunciadis in trê parts: ipotesi, tesi e dimostrazion, dulà che l'enunciât di dimostrâ nol è la ipotesi ma la tesi, lis ipotesis a son invezit lis condizions validis cuant che si lavore e che adun ai assiomis de teorie a vegnin dopradis par gjavâ fûr la dimostrazion, par esempli:

*Ipotesi: che al sedi un triangul retangul
*Tesi: Teoreme di Pitagore
*Dimostrazion: viôt lis diviersis dimostrazions inte vôs Teoreme di Pitagore. 
La **tesi** e je la proposizion che si à voie di aciertâ che sedi vere. Il resonament che si à di fâ par rivâ a chê veretât si clame dimostrazion.

## Vôs leadis
*Tesi
*Teoreme
*Teorie
*Philosophiae Naturalis Principia Mathematica pe posizion di Isaac Newton su lis ipotesi, "Hypotheses non fingo".
Anchîs

**Anchîs** (tal grêc antîc Ἀγχίσης) al é un personaç de mitologjie greche.
Il so non al vûl dî * stuart *.

Eroi de citât di Troe ,fî di Capi e di Temi al jere cusin di Priam ,ducj doi dissendents di Dardan.
Dal so amôr cu le dee Afrodît al nassé Enee.
Le dee lu veve viodût une dí che al puartave a passon lis bestis, e si jere inamorade di lui.P ar cunvincilu, si fasé cognossi come principesse de regjon de Frizie.
Une volte che al spietave da lui Enee, i disé cui che e jere pardabon, e i disé ancje che il frut al sarés divignut famôs pa l'eternitât.
Une volte colade la citât di Troe , Enee al cjapá il pari su lis spadulis e al scjampá vie cun lui.
Une volte rivât in Italie, al murí dongje Trapani.
Al fo soterât dongje la mont Eris (Erice).
Enee, lât jú tal ream dai muarts, al cjatara' il pari che i dara' le profezie de grandece di Rome.

L'amôr di Anchîs par le dee Afrodît al é contât di Omêr
Secont le liende, Anchîs cjoc, si sarès vantât masse de sô concuiste tant che Zeus ,rabiôs lu fulminá, rindintlu çuet. Di ca il non.
Folkest

**Folkest**  al è un festival musicâl di dutis lis etniis e lis culturis dal mont; al ven fat tai cumuns dal Friûl e in cualchidun dal Venit, dala Carinzie, dala Slovenie e de Istrie, tal mês di Lui di ogni an.

## Storie
Il festival al nas tal 1979, ma dal 1984 al cjape il non di Folkest.

La sede de organizazion e je a Carpacco, Dignan (UD) che, cun Udin, al è il lûc principâl dai concerts.

## Cjantants e clapis musicâls che a àn sunât tes edizions passadis
### Italians
*Fabrizio De Andrè
*Angelo Branduardi
*Avion Travel
*Lino Straulino
*Mau Mau
*Alice
*Francesco De Gregori
*Massimo Bubola
*Sergio Cammariere
*Nuova Compagnia di Canto Popolare
*Elisa
*Terrasonora

### Forescj
*Jefferson Airplane
*Bob Dylan
*Jethro Tull
*Allan Taylor
*Loreena McKennitt
*Noa
*Mark Knopfler
*Hevia
*Joe Cocker
*Alan Stivell
*Chieftains
*Van Morrison
*Byrds
*Joan Baez
*Steve Winwood
*John Mayall
*Altan
*Miriam Makeba
*Carlos Núñez
*Fairport Convention
*Jarabe de Palo
*Joan Armatrading
*Goran Bregovic

## Vôs leadis
*Art
*Folclôr

## Leams esternis
*Il sît ufficial
*Il sît di FolkBulletin
Cjantant

* Un **cjantant** al è un musicist che al dopre la sô vôs come strument musicâl e professionâl.
* Un **cjantant solist** al è chel che al cjante la melodie principâl di une cjançon o di un toc musicâl
* Un **grup musicâl** formât nome da cjantants si clame corâl

## Viôt ancje
* Vôs
Etimologie

La **etimologjie** al è il studi de storie e des derivazions des peraulis.
La etimologjie e studie la jentrade de peraule inte lenghe, il significât origjinâl, e il gambiament di significât de peraule tal cors dai agns.

La peraule **etimologjie** e ven dal grec antîc ἐτυμολογία (*etumología*) < ἔτυμος (étumos) «sens vêr», e -λογια (-logía) «studi» (derivât di λόγος (logos) «discors, peraule, reson»)

## Storie

### La etimologjie te antichitât e in te etât di mieç
I prins tentatîfs di cirî la origjin des peraulis si a za te antichitât. Plutarc 46-127 d.C.
al scomence a ripuartâ cualchît esempli in tes sô oparis come in *Vite di [[Numa Pompilio]]*
îndulâ si cjate za la etimologjie di *pontifex*.Ancje tal dialogo di Socrate *Cratylus* dal 360 a.C vegnin mostradis un cert numar di etimologjis.

In tal VII secul d.C Isidoro da Sivilie scrîf un tratât enciclopedic di vincj libris,intitulât *Etymologiae*.Il test,no trate dome di etimologjie ma scomençant da chest argoment,al trate un pôc di dut.Cheste opare ven doprade par dut il periodo de Etât di mieç fin al Rinassiment.

In te Etât di mieç vegnin scrîs a Costantinopoli da autôrs scognossûs,libris lessicâi che 
tratavin ancje de letimologjie des peraulis scritis.Son tescj srîs in lenghe greche ma cognossûs cun noms latins convenzionâi come *[[Etymologicum Genuinum]]* del IX secul, l' *[[Etymologicum Magnum]]* del XII secul e atrîs.

Tal stès periodo je ancje la "Liende Auree" scrîte atôr dal XIII secul une vore cognossude al timp. Si trate di un libri che al conte la vite dai sants,scomençant de etimologjie dai noms,che pui di cualchî volte je di fantasie.

Fûr de Europe la scienze de etimologjie veve une particolâr impuartance in Indie dulâ jere congnossude fin de antichitât cul nom di *nirukta* (une disipline fondamentâl par il studi dai Veda cu la gramatiche, la metriche e la fonetiche).
Polifonie

In musiche cun **polifonie** si intint la combinazion di plui vôs indipendentis e duncje leadis la une cu lis altris par la leç de armonie.
 
Si dîs ancje **polifonie** la capacitât di un strument di sunâ plui notis a la volte, o fevelìn cussì di struments polifonics.

Il procès di composizion leât ae polifonie al è clamât cuintripont.
Sydney

**Sydney** e je la capitâl dal stât Gnûf Gales dal Sud, logade tal sud-est australian e ancje la citât plui grande e vecje dal paîs (e je stade fondade intal 1788).

Tra i siei edificis famôs al è la Opare di Sydney pal so disen spetacolâr. Cuntune popolazion de aree metropolitane di cirche 4,9 milions di abitants (2015), di cui uns 146.297 inte citât vere e propie (cognossude come la City of Sydney), la metropoli d Sydney e je la plui grande dai doi principâi nuclis finanziaris, di traspuart, dal cumierç e de culture de Australie (la seconde e je Melbourne).

Sydney e je une destinazion turistiche une vore cognossude ator pal mont, e a voltis e ven considerade une des citâts plui bielis e cu la miôr cualitât de vite, graziis al puart, ae sô impressionant cueste o ae culture cosmopolite. A livel mondiâl e je deventade impuartante soredut par vie de organizazion dai Zûcs Olimpics Estîfs 2000. A Sydney e vignarà ancje organizade la Zornade mondiâl de zoventût 2008. Il non de citât si pronuncie .
Umberto Eco

**Umberto Eco** (Alessandrie, Piemont, Italie, 5 di Zenâr 1932 - Milan, Italie, 20 di Fevrâr 2016) al ere un scritôr, un semiotic e un filosof talian, innomenât sedi pes sôs oparis di narative che pai siei tratâts di semiotiche.

## Biografie
Nassût ai 5 di Zenâr dal 1932 te citât di Alessandrie intune famee di 13 fîs, al à studiât filosofie e letaris te universitât di Turin, dulà che si à laureât. Al à lavorât tant che professôr in diviers centris prestigjôs e dal 1971 al ocupe la catedre di semiotiche ae universitât di Bologne. Par vie dai ricognossiments dal mont de educazion superiôr al è dotôr onoris causa di une trentine di istituzions.

Al è stât batiât par satrap de patafisiche pes sôs voris umoristichis, tant che *Cemût viazâ cuntun cangûr*, e par vê perfezionât un dai siei ramaçs, la cacopedie.

Altris ricognossiments lu àn puartât a jessi membri dal Consei dai Savis de UNESCO. Al à ricevût tal 2000 il Premi Princip des Asturiis di Comunicazion e umanitâts.

Al à lavorât ancje intai mieçs di comunicazion di masse intal cjamp culturâl. Al à une vore di passion par dut chel che al inten la Ete di Mieç, lis lenghis e i classics. Curiosementri, al è ancje un espert di James Bond.

## Oparis plui famosis
### Novelis
**[[Il non dal garoful]]* (1980) - Romanç storic che al è stât adatât al cine e al è deventât un sucès. Al messede elements di intric poliziesc cu la erudizion medievâl e nus mene dongje chê ete.
**[[Il pendul di Foucault]]* (1988) - Vore che e pant cemût che trê lavoradôrs di une cjase editore a restin cjapâts dentri des lôr propriis invenzions.
**[[La isule dal dì prin]]* (1994) - Un nobil dal secul XVII sal reste blocât intune nâf tun fûs orari e al fâs riflès sul passâ dal timp, sui altris e su lis convenzions.
**[[Baudolino]]* (2000) - Romanç che al conte des aventuris di un zovin contadin adotât di un imperadôr, struturade sul fâ dal romanç picaresc.
**La misteriose flame de Regjine Loana* (2004) - Un om che al piert la memorie al cîr di recuperâle, tornant a creâ il timp de zoventût dal sô autôr.

### Oparis sagjistichis
**Opere vierte*
**Diari minim*
**Kant e il ornitorinc*
**Semiotiche e filosofie dal lengaç*
**Il segn*
**Art e bielece ae estetiche medievâl*
**I limits de interpretazion*
**Sîs spassizadis tai boscs naratîfs*
**Lector in fabula*
**Apocalitics e integrâts*
**Sore la leterature*
**A cirî la lenghe perfete*
**Storie de bielece*
**Storie de brutece*

## Leams esternis
*  Fondazion Princip des Asturiis, Princip des Asturiis di Comunicazion e Umanitâts 2000
Cevole rosse di Suase

La **cevole rosse di Suase** e je une cualitât di cevole coltivade te zone di Cjasteleon di Suase (AN) e San Laurinç in Cjamp (PU). Al à un colôr scuasit rose e al à un savôr dolç.

Intal 1999 lis aministrazions comunâls di Cjasteleon di Suase e di San Laurinç in Cjamp, cun il contribût de provincie di Ancone e de agjenzie ASSAM, a àn scomençât un programe di riscuvierte, valorizazion e divulgazion di chest prodot tipic de regjon, coltivât a mancul dal inizi dal Nûfcent.

L'istitût sperimentâl statâl di Monsampolo dal Tront al à proviodût ae selezion gjenetiche de semence par cjatâ l*'ecotip* origjinâl, sarès a dî la entitât proprie de plante, par podê miorâ la cualitât de cevole.

La associazion turistiche ProSuasa proviôt a fâ cognossi chest prodot, organizant la anuâl Fieste de Cevole. Cun cheste cualitât di cevole, si puedin fâ tantis preparazions. Da chês plui cognossudis, fin al *Cipollino*, un licôr a base di cevole.
Ai

L**'ai** (**Allium sativum**) e je une plante cultivade de famee de *[[Lilliacee]]*. Al ven doprât soredut in cusine come cuince, ma ancje in midisine par lis sôs proprietâts, ben cognossudis de tradizion popolâr e confermadis de sience.

L'ai si pues cjatâ par ducj i lûcs, tant che no si sa ben di dulà che al è origjinari. Al è imparentât cu la cevole. Il sô fuart odôr carateristic al è par vie de alline, un compost organic dal solfar.

A esistin tantis cualitâts di ai; lis plui cognossudis a son: Placentin blanc, ros di Sulmone, Serena, rôs di Nubie.
Biologjie dal svilup

La **Biologjie dal svilup** e je une branchie da biologie ch'a studie el svilup dai vertebras e dai invertebras; in particolar e je basade sull'evolusion e par mieç di cheste a ul spiegà i caratars dai animai pui evolus e soredut di chei ca son presins in chest momente su le nestre tiere.
Quadrivium

Il **quadrivium** al è stât, te Ete di Mieç, il complès des cuatri arts liberâls: aritmetiche, musiche, gjeometrie e astronomie che, dutun cul trivium, al è stât la fonde dal studi de filosofie e de teologjie tai centris di insegnament medievâls.

Il quadrivium al procure al student che al vedi superât l'aprendiment basic cognossincis plui avanzadis e une plui profonde sapience cul introdusilu aes siencis superiôrs.

Al è in mût particolâr chest ramaç de cognossince che al ricêf plui impuls cui contats dai monasteris catalans cul Islam: un clâr esempli si lu à cui studis matematics avanzâts che Gerbert di Orlhac al à puartât indenant cul vescul Ató di Vic intant de sô permanence in Catalogne.

Par mieç dal Islam si cognosserin i lavôrs di Maslama sul astrolabi, il stabiliment des taulis astronomichis, l'ûs das cifris arabis e dal zero e si slrgjarin lis cognossincis su la algjebre intal mont cristian.

Lis cognossincis  gnovis a judarin a miorâ il studi de gjeometrie, de aritmetiche e de astronomie tai diferents centris di insegnament.

## Bibliografie
*  Sadurní i Puigbò, Núria: *Diccionari de l'any 1000 a Catalunya*. Edicions 62, Col·lecció El Cangur / Diccionaris, núm. 280. Barcelone, Otubar dal 1999. ISBN 84-297-4607-2, plana 106.
Riedo Puppo

**Riedo Puppo** (Sarsêt, ai 11 di Avost dal 1920- Udin, ai 13 di Març dal 2002) al è stât un insegnant, sindacalist, gjornalist, oratôr e scritôr furlan.

Al à studiât a San Pieri dai Sclavons e ae Universitât di Florence. Al è insegnât a Morùs. Al scomençà a scrivi par furlan intal 1945 publicant par esempli su La Patrie dal Friûl, Risultive, il Strolic Furlan. Al jere part dal grup di scritôrs di Risultive la Cortesele di furlan fondât di Josef Marchet intal 1949. Al à colaborât par une vore di agns cul setemanâl de diocesi di Udin *[[La vita Cattolica]]* tignint une rubriche setemanâl (la letare) e curant il test de vignete finâl (*Si fâs par mût di dî*). Al è stât dal sigûr un dai autôrs furlans plui lets in assolût. Il so libri plui furtunât Par un pêl (Udin 1975)al à vût 6 edizions cun presentazions di Davide Turoldo e Domenico Zanier. Al à scrit ancje pal teatri: cun Dino Virgili al à scrit *[[Pitost di puartâ muse...]]* e *[[Se nol jere il nono!]]*. Al à cjapât part al film Gli ultimi di V.Pandolfi e D.M. Turoldo. Intal 1984 al à ricevût il premi Nadâl Furlan. 

## Bibliografie
*Nasicadis, (inedit) Udin 1952; 
*Par un pêl, Udin 1960, '61, '63, '65, '68, '71, '75, '83; 
*Il discors di une frute (teatri), Udine 1967; 
*Un frut di gale (teatro), Udine 1968; 
*A. Negro - R. P., Tre sûrs, SN I, 1974; 
*A. Negro - R. P., La sentenzie de regjine, SN II, 1974; 
*Blancje come la nêf, SN III-IV, 1974; 
*Si fâs par mût di dî, Pordenon 1977; 
*Il furlan in Vatican, VC 1.12.1979; 
*Lis flabis, Udin 1981; Mês par mês, Udin 1982; 
*Magari ancje, Udin 1983; 
*Bot e sclop, Udin 1986; 
*Diu nus vuardi, Udin 1997.
Dirit civîl

Il **dirit civîl** (Lat. *Ius civile*) al è l'insiemit di regulis e di normis che a regolin i rapuarts fra i privâts cuntune rilevance sociâl o economiche.
Il dirit civîl adun al dirit comerciâl al forme il dirit privât.

La sô origjin e ven dal dirit roman che, adun al sistemi inglês (common law) al è un dai doi principâi sistemis legâi europeans.

Lunc da la Ete di Mieç, il dirit roman al fo adotât, cun modificazions locâls, in dutis lis bandis de Europe, principalmentri par vie de influence de Glesie cristiane; la sô difusion posteriôr si è vude in buine part graziis ae influence dal Codiç Napoleonic, che al fo adotât intal secul XIX in diviers stâts Europeans dal Est, in Asie e in Egjit. Intal Commonwealth britanic, il dirit roman al è ae fonde dai sistemis legâls de Scozie e dal Quebec e al è ancje la fonde dal dirit de Republiche Sudafricane.
Topologjie

La **topologjie** (dal Grêc *topos*, lûc e *logos*, sience) e je un ramaç des matematichis che al studie lis propietâts spaziâls e lis deformazions bicontinuis (dôs dimensions) dal spazi.

Topologjie ancje si riferìs a un ogjet matematic in cheste aree. In chest sens, une topologjie e je une famee di insiemits vierts che a contegnin dal insiemit vueit fin al spazi plen. Un spazi che al vedi une topologjie al è un spazi topologjic.

Leibniz al è stât il prin a doprâ il tiermin *analysus situs*, usât daspò par riferîsi a ce che cumò o clamìn topologjie. Leonhard Euler, tal 1736, al è considerât il prin a produsi lavôrs di nature topologjiche. Il todesc Felix Hausdorff al è tignût tant che pari de topologjie moderne.
Niña

La ***Niña*** (in spagnûl "frute picinine") e fo une des trê nâfs dopradis da Cristoful Colomp tal sô prin viaç traviers l' Ocean Atlantic intal 1492.

Il non vêr de *Niña* al jere *Sante Clare*. Il non *Niña* al jere forsit un riferiment scherçôs al non dal paron de nâf Juan Niño. E jere une caravele lungje 20 metris cun velis triangolârs. No veve il cjistiel di prue, e veve nome un piçul cassêr a pupe.

Lis altris nâfs de spedizion a forin la *[[Pinte]]* e la *[[Sante Marie]]*.
Ocitanie

**Ocitanie** (par ocitan *Occitània*) e je la aree storiche di domini de lenghe ocitane. E comprint une buine part dal su de France, la Val di Aran (tal Principât di Catalogne), lis Vals Ocitanis (in Piemont, Italie) e Monaco.

Chest non nol è doprât cence polemichis e no ducj lu acetin par motîfs politics, citant la (relative) mancjance di tradizion storiche. Di chê altre bande, l'agjetîf *ocitan* come definizion identitarie al è a vonde normâl e acetât in dut l'ambit linguistic e tal rest dal stât francês.. 

Il teritori de Ocitanie nol à nissun ricognossiment uficiâl, dome linguistic (cun grâts un grum diviers tai diviers stâts). I grups di nazionaliscj ocitans a son une minorance, però tai ultins agns a son stadis manifestazions publichis di sucès che a àn segnalât che l'interès pe cuestion al è presint.

La lenghe ocitane e je ricognossude come ufiziâl, protezude e promovude inte Val di Aran. In Italie l'ocitan e je une lenghe ricognossude cu la leç 482/99, invezit tal stât francês no à ricognossiment, ancje se e je une acetazion te rêt educative.

La bandiere ocitane e je chê dai conts di Tolose: crôs zale su sfont ros. La crôs ocitane e je doprade vuê tes bandieris uficiâls de citât di Tolose e de regjon francese dai * Midi-Pyrénées*; insieme al scût de Catalogne inte bandiere de regjon de Linguedoche-Rossilion, e come scût dal dipartiment des *[[Altis Alps]]*. E si viôt ancje tes Vals ocitanis dal Piemont e inte val di Aran, dulà che e je stade zontade ae bandiere aranese che e mostrave dome la clâf aranese.

## Leams esternis
*  Occitania.fr
*  Occitania.org
Cevole

La **cevole** (**Allium cepa**) e je une plante cultivade de famee de *[[Alliacee]]*.
E je une plante jerbose a cicli bienâl, che e devente anuâl te coltivazion, cun radîs e fueis che deventin pui gruessis e che a deventin dopo la part comestibil de plante.

E ven utilizade principalmentri in cusine, ma e je doprade ancje te midisine par vie de sôs proprietâts terapeutichis za ben cognossudis de culture popolâr, confermadis ancje de sience.

## Varietâts
A esistin une vore di varietâts di cevolis che a cjapin il non dal lûc de coltivazion, dal colôr, de forme, de grandece. In gjenerâl, la scusse e pues jessi blancje, zâl-dorade o rosse come la cevole rosse di Tropee, la cevole rosse di Suase, la Boretane.
E je imparentade cu l'ai.

## Coltivazion
La cevole e à bisugne di tiere che e vedi vonde umiditât e vonde lûs ogni dì. Si scugne plantâ la semence te tiere a mancul a un 1 cm di profonditât, lassant un spazi di 10 cm jenfri. Une volte semenât, si à di spietà dai 90 ai 120 dîs prime di cjapâle sù. Intai paîs di clime dolç si pues coltivâ la cevole ancje in invier.

## In cusine
La cevole e je une vore doprade inte cusine di ducj i paîs. Par vie dal sô savôr particolâr, cjate puest in tancj plats che al sarès masse lunc scriviju ducj. 

E samee che la cevole e fos za cognossude fin dal 5000 p.d.C. Intal Antîc Egjit e jere ben cognossude, tant che i egjizians a crodevin che il sô fuart odôr e podès tornâ a dâ la vite ai muarts. Te Antighe Grecie i atletis e i sportîfs a mangjavin tante cevole parcè che a crodevin che e rindès il lôr sanc pui lizêr. I gladiatôrs de Rome antighe si sfreolavin il cuarp cu la cevole. Inte Etât di Mieç, si doprave la cevole ancje par paiâ il fit e par fâ regâi. I miedis a conseavin la cevole cuintri il mâl di cjâf e cuintri il colâ dai cjavei.
Kick-boxing

Il tiermin **kick-boxing** o **pugjilât cui pîts** designa un complès di disziplinis o sports di combatiment che dopran i pîts e i pugns. In particulâr e je une des disziplinis di *[[Boxe pieds-poings]]* che sviluparon prin i gjaponeses e daspò i nordamericans.

A mediâts dai agns sesente il gjaponês Kurosaki, praticando di Karate Kiokushinkai, al à viazât a Tailandie scuvriendo il pugjilât tailandês. Ae sô retorn al Gjapon al à dezidiât messedâ lôr tecnichis di Karate cun lis dal Muay Thai, suprimiendo i golpes di cod e rodile, cussì al à naziât un gnov sport clamât par *kick* (patejâ) *boxing* (boxeâ).

Tra i no gjaponeses che plui sucess àn consiguit, destacan il francés Christian Guillaume, che tal 1969 al à consiguiât cuatri vitoriis e dos nuls; e l'american Benny "The Jet" Urquidez, che il 1977 al à ganât Tatsuyuki Suzuki in cuatri asalts.

Il 1973 Urquidez e Howard Hanson crearon la W.K.A. (Asoziazion Mondiâl di Karate), cambiante agns daspò la "K" di karate de di Kick-Boxing.

I campeons plui cognossids a son Rob Kaman, Benny Urquidez, Dennis Alexio e Ernesto Hoost.

## Reglamento
I golpes di pugn e gjambe (pidade) a son autorizâts di incime de cinture, i barids e i *[[low kick]]s* (golpes cun la gjambe al muslo) ancje a son autorizâts.

I combatiments *amateurs* si celebran in trê asalts, e i professionâls pasan dai cinc asalts; 10 in campeonats d'Europe e 12 tai campeonats dal mont, cuntun scans d'un minut tra asalts.

I golpes cun la gjambe al musl (*low kick*) solin marcâ la diference tai combatiments.

## Indumentaria
Pantalons (larcs o corts), guants e protetôrs de boce e i gjenitâls; tai combatiments femenins deben traer protetôr di pech e botins (opzionâls tai professionâls).
Pinte

Le ***Pinta*** (*piturade* par spagnûl) e fo une des trê nâfs dopradis dal navigadôr gjenuês Cristoful Colomp par traviersâ l'ocean Atlantic intal 1492.

Le Pinte e jere une caravele. E veve une vele cuadrade di trinchet, une vele grande mestre, a pupe e veve une vele triangolâr tal arbul di miezane. E veve sedi il cassêr di pupe, sedi il cjistiel di prue.

Lis altris nâfs de spedizion a jerin la *[[Niña]]*, e la *[[Santa Maria]]*.
1519

### Acjadiments
* Scomence le costruzion dal Cjistiel di Chambord, tal dipartiment Loir-et-Cher, France.
* 28 di Jugn - Carli V elêt Imperatôr dal Sacri Roman Impêr. 
* 15 di Avost - Fondazion de Citât di Paname.

## Nassûts
* Eleanor Brandon,femine nobile inglese († 1547) 
* Eleonore di Toledo, duchesse spagnule († 1562) 
* Zuan Antoni Serbelloni, cardinâl talian († 1591) 
* Iaroni Benzoni, esploratôr talian 
* Imagawa Yoshimoto, militâr gjaponês († 1560) 
* Liang Chenyu, autôr teatrâl cinês († 1593) 
* Pieri Manelfi, predi talian 
* Ugolin Martelli, umaniste, vescul catolic e nobîl talian († 1592) 
* 18 di Zenâr - Isabele Jagiełło, regjne de Ungjarie († 1559) 
* 16 di Fevrâr - Gaspard de Châtillon, militâr francês († 1572) 
* 24 di Fevrâr - Francesc I di Guisa, condotîr francês († 1563) 
* 31 di Març - Enrî II di France, re francês († 1559) 
* 13 di Avrîl - Caterina de' Medici,principesse taliane († 1589) 
* 6 di Jugn - Dree Cesalpino, botanic, miedi e anatomiste talian († 1603) 
* 12 di Jugn - Cosimo I de' Medici († 1574) 
* 14 di Jugn - Isabele Marie d'Este, femine nobile taliane († 1521) 
* 15 di Jugn - Henry Fitzroy, nobîl inglês († 1536) 
* 20 di Lui - Pape Inocenç IX († 1591) 
* 24 di Avost - Bartolomiu Cappello, nobilom e om politic talian († 1594)

## Muarts
* Antoni della Porta, scultôr talian (n. 1473) 
* Bernardin Corio, storic talian (n. 1459) 
* Carli Zuan Amedeu di Savoie, duche (n. 1488) 
* Luîs di Aragone, cardinâl talian (n. 1474) 
* 12 di Zenâr - Massimilian I del Sacri Roman Impêr (n. 1459) 
* 29 di Març - Francesc II Gonzaghe, nobilom talian (n. 1466) 
* 30 di Març - Blancje di Monferât, femine nobile e duchesse taliane (n. 1472) 
* 2 di Mai - Lenart da Vinci, artist e scienziât talian (n. 1452) 
* 4 di Mai - Laurinç duche di Urbin, princîp e politic talian (n. 1492) 
* 24 di Jugn - Lucrezie Borgia, femine nobile italiana (n. 1480) 
* 2 di Lui - Francesc Bonsignori, pitôr talian 
* 25 di Lui - Franceschet Cybo, nobîl talian
* 27 di Lui - Zanobi Acciaiuoli, muini, scritôr e tradutôr talian (n. 1461) 
* 11 di Avost - Johann Tetzel, religjôs todesc tedesco (n. 1465) 
* 20 di Avost - Luîs de' Rossi, cardinâl talian(n. 1474) 
* 9 di Setembar - René de Prie, cardinâl francês (n. 1451) 
* 2 di Otubar - Sebastian Ferrero, nobilom talian (n. 1438)
Federalisim

Il **federalisim** politic al è une filosofie politiche dulà che un grup di membris a son leâts insieme (latin: *foedus*) cuntun cjâf di rapresentance dal guvier. La peraule federalisim e je ancje doprade par descrivi un sisteme di guvier dulà che la sovranitât e je dividude pe costituzion tra une autoritât centrâl e plui unitâts politichis (par esempli stâts o provinciis). Il federalisim al è il sisteme dulà che il podê di guvier al è condividût tra i guviers nazionâi e statâi, creant cussì ce che al è spes clamât une federazion. Chei che a puartin indevant cheste idee a son in gjenar clamâts federaliscj. 

In Europe, "federalisim" al è spes doprât par descrivi chei che a sostegnin un guvier federâl plui fuart (par esempli aumentâ i podês de Union Europeane) e guviers provinciâi plui debui. Intai paîs federâi de Europe (come Gjermanie, Austrie e Svuizare) o de Americhe dal Sud (come Argjentine e Brasîl), il tiermin "federalisim fuart" al vûl dî che i stâts sub nazionâi a àn plui podês dal guvier nazionâl (federâl), in oposizion cuntun sisteme centralist.

In Canadà, cun federalisim si intint la oposizion ai moviments sovraniscj (in gjenar chel dal Quebec). Chest al vâl storichementri ancje tai Stâts Unîts. Chei che a son par un guvier federâl plui debul e guvier statâi plui fuarts a son in gjenar in favôr de confederazion, e a vegnin spes clamâts "anti-federaliscj". I guviers regjonâi a lotin par colaborâ cun dutis lis altris nazions.
Palermo Football Club

L**'Palermo Football Club**, cognossude come **Palermo**, e je la plui impuartante scuadre di balon de citât di Palermo. La scuadre e fo fondade une prime volte tal 1900, e dopo jessi lade in faliment, e fo fondade di gnûf intal 1987. Al dì di vuê la scuadre e zuie tal campionât talian di **Serie A**. I colôrs di mae de scuadre a son il rose e il neri.
Clavicembal

Cu la peraule **clavicembal** si indiche une famee di struments a cuarde di origjin taliane a tastiere. Il plui grant e il plui cognossût al è il clavicembal progjenitôr dal pianoforte, ma ancje i struments plui piçui come il virgjinâl e la spinete a puedin jessi catalogâts te famee. Il sunôr al ven prodot piçant la cuarde, cence batile come che al sucêt invezit tai struments come il clavicuart o il pianoforte. Chest gjenar di struments al è nassût cuant che une tastiere e je stade adatade a un salteri. La peraule stesse, che si cjate par la prime volte intun document dal 1397, e ven de Lenghe latine *clavis* (clâf, intindût l'argagn che al doprave il moviment dal tast par fâ sunâ lis cuardis) e *cymbalum*, peraule che e indicave tal periodi de Etât di Mieç i struments musicâi a cuardis tiradis su une casse poligonâl e cence mani, come il salteri.

-

### Le epoche di aur dal clavicembal (secui XVII e XVIII)

Chest periodi storic e je le epoche di aur dal clavicembal: fabricants e musiciscj a puartin chest strument e il sô repertori al pont plui alt de sô utilizazion. Il clavicembal al devente un strument prestigjôs di puartâ intai palaçs e intes cjasis de nobiltât. Une vore presint te vive epoche musicâl dal timp, i fîs de nobiltât a imparin a sunâlu sot la direzion dai miôr professôrs e musiciscj de epoche.

Atôr pe Europe, a jerin cinc "scuelis" di fabricazion di chest strument:

1. Italie (centris principâi:Vignesie , Milan , Florence , Rome , Napoli.

2. Le regjon belghe des Flandris (Te citât di Anverse jerin i "Ruckers", famee di costrutôrs).

3. France.

4. Ream Unît.

5. Gjermanie. Tes citâts di Hamburg , Berlin e Dresde.

Fûr di chestis regjons, la produzion dal clavicembal e je stade une vore scjarse. Cualchi esemplâr al è stât prodot te regjon iberiche (Spagne e Portugal), ma i struments fabricâts in chestis regjons jerin pôcs e une vore influençâts dal stîl talian.
Edinburc

**Edinburc** (par inglês *Edinburgh*, par gaelic scozês *Dùn Éideann*), clamade dai Scozês *Edìmbra*, e je une citât di 463.000 abitants dal Ream Unît, capitâl de Scozie dal 1437 e sede dal Parlament dal 1999. La citât e je logade su la cueste orientâl de Scozie, su la rive sud dal Firth of Forth, a cirche 70 km ad est di Glasgow, seconde citât de Scozie.

La citât e je costruide suntun grup di culinis e e fâs une grande impression cuant che si la viôt pe prime volte, cul cjistiel che e domine la citât e il famôs viâl (*Royal Mile*) che al mene dal cjistiel fin jù de culine al palaç reâl di Holyroodhouse, residence de regjine. I tocs storics de citât (Old  e New Town) intal 1995 a son stadis declaradis Patrimoni de umanitât dal UNESCO.

Dopo Londre, la capitâl scozês e je la citât plui visitade de Grande Bretagne cun cirche 2 milions di visitadôrs par an, e chest al è ancje dovût al Festival di Edinburc che si fâs ogni an tal mês di Avost, cuntun grum di spetacui e manifestazions.

## Edinburghês famôs
* Arthur Conan Doyle
* James Clerk Maxwell
* Tony Blair
* Sean Connery
* John Napier
* Walter Scott

## Leams esternis

*  Edinburgh and Lothian Tourist Board
*  Informazions su Edimburgo
*  Edinburgh International Festival
Udinese Calcio

La **Udinese Calcio** (*Balon Udinês* a la letare), cognossude dai furlans come **Udin** o **Udinês**, e je la plui impuartante scuadre di balon de citât di Udin e dal intîr Friûl, e al dì di vuê e zuie tal serie A. 

La Udinês e nassè tal 1896 cul non di *Società udinese di ginnastica e scherma*, e e je partant une des scuadris plui antighis de Italie. I colôrs di maie a son il blanc e il neri, ven a stâi chei de citât di Udin, e par chest i siei zuiadôrs e i siei sostignidôrs a vegnin clamâts blancneris (*bianconeri*) o «zebrutis» (*zebrette*).

La Udinês e je lade pe prime volte in Champions League tal 2005. E à vinçût il *Play-Off* ma e à pierdût te fase a zirons. Intal 2010 e à partecipat di gnûf a cheste cope, ma e à pierdut il *Play-Off* cuintri *L'Arsenal F.C*.http://www.arsenal.com/home. Tal 2011 e je tornade a partecipà a cheste impurtante cope, ma otignint il stes risultât cuntri dal *Sporting Braga*http://www.scbraga.pt/.
Deià

**Deià** al è un comun de Spagne di 718 abitant che al fâs part de comunitât autonome des Isulis Baleârs; plui di precîs, al è logât su la isule di Maiorche.

La lenghe propie dal comun al è il catalan; e esist ancje une forme castiliane dal non, *Deyá*, che però e ven doprade pocjis voltis.

## Popolazion

### Paîs tal comun
* Deià, 634 abitants
* Llucalcari, 11 abitants
* Cala Deià, 3 abitants
* Les Coves, 16 abitants
* L'empeltada, 30 abitants
* Son Coll, 14 abitants

### Evoluzion demografiche
Vasco Núñez de Balboa

**Vasco Núñez de Balboa** (Jerez de los Caballeros (Spagne), 1475 - Acla (Paname), 1519) al fo un esploradôr e *conquistador* spagnûl.

Cognossût par jessi stât il prin european a viodi l'Ocean Pacific e il prin european a fondâ une citât in tiere americane.

Ai 25 di setembar dal 1513 al rive di front al Ocean Pacific fin a chel moment scognossût. Lu clame cul non di "Mâr dal sud".

Al capìs cussì che Cristoful Colomp no podeve jessi rivât a tocjâ lis cuestis de Asie parcè che tal mieç al jere un gnûf continent.
Nol saveve di jessi denant dal mâr plui grant de Tiere.
Bruno Pizzul

**Bruno Pizzul** (Udin, 8 di Març dal 1938, 5 di Març dal 2025), **Brun Piçul** par furlan, al è un gjornalist e radiocronist furlan. 

Di zovin al è stât zuiadôr di balon professionist, e al vistì lis mais di Catanie, Cremonese e Ischia; la sô cariere di zuiadôr parò e terminà prime dal timp par vie di un infortuni al zenôli.

Laureâtsi in jurisprudence, al insegnà letaris aes scuelis mediis superioris fin al 1968, cuant che al vignì cjolt a vore de RAI, dopo di vê vinçût il concors nazionâl par radiocroniscj; in chel an al comentà la sô prime partide (Juventus–Bologna). A partî dal 1986 Pizzul al fo incargât di comentâ lis partidis de Nazionâl Taliane di balon; al le denant come comendatôr di chestis partidis fin al 2002.

Al dì di vuê Bruno Pizzul al comente par La7 lis partidis dal Campionât Talian di Serie A e chês di Cope Italie.
Associazione Calcio Milan

L**'Associazione Calcio Milan** (*Associazion Balon Milan* a la letare) e je une scuadre di balon de citât di Milan, nassude tal 1899 e che al dì di vuê e zuie tal campionât talian di **Serie A**. Il Milan e je la scuadre cun plui titui internazionâi: an'd'à 18 (7 a son lis *Copis dai Campions* concuistadis). In Italie e je la tierce scuadre a vê vinçût di plui, stant daûr ae Juventus e al Inter; il Milan difat al à vinçût 18 *scudets*, 1 *Cope Federâl*, 5 *Copis Italie* e 6 *Supercopis talianis*. I colôrs de scuadre a son il ros e il neri.
Ferdinant II di Aragone

**Ferdinant II di Aragone** det ancje **Ferdinant il catolic** (Sos del rey católico, 10 di Març 1452 - Madrigalejo , 23 di Zenâr 1516) al fo:

* Re di Castilie e León dal 1474 al 1504 cul non di **Ferdinant V**

* Re di Aragone, Valenzie, di Sardegne, Maiorche e Sicilie e cont di Barcelone dal 1479 al 1516.

* Re di Napul dal 1504 al 1516.

* Re di Castilie dal 1507 al 1516.

* Re de Alte Navare dal 1512 al 1516.

## Biografie
Fi dal Re Zuan di Aragone (1398-1479) e de sô seconde femine Juana Enriquez (1425-1468), Ferdinant al devente l'erede de corone di Aragone cu la muart di sô fradi Carli di Viane intal 1461.

Il 14 di Otubar dal 1469, si spose cun Isabele I di Castilie (1451-1504) e fâs cu je une vuere civîl cirint di puartâ vie i dirits di *[[Juana la Beltraneja]]* (1462-1530) nevôt de sô femine. Juana piert la vuere cu la Bataie di Toro intal 1476. Intal 1474 Isabele e devente regjine di Castilie. Cu la muart di Zuan II, Ferdinant al devente Re di Aragone e ducj e doi a regnin insiemit, ancje se lis dôs coronis a restin separadis.

Intal 1479 al eredite ducj i Stâs dal pari, rivant a meti sot lis sôs leçs scuasit dute la Spagne.

Ferdinant e Isabele a menin une politiche religjose di fier, tornant a organizâ intal 1481 il tribunâl de Incuisizion e parant vie de Spagne ducj i ebreus no convertîs intal 1492.
La concuiste dal ream di Granade tal stes an i vâl il titul di "Rês catolics" par pape Alesandri VI, metint cussì fin al periodi de *Reconcuista*.
Il 2 di Zenâr, lis clâfs di Grenade a son consegnadis ai "Rês catolics". Doi mês plui tart, Ferdinant e Isabele metin la firme parsore ae leç di espulsion dai ebreus.

Tal stes timp, a prontin il progjet de espansion dal domini spagnûl cul sostegn ae spedizions te Americhe di Cristoful Colomp.
Juventus Football Club

La **Juventus Football Club**, cognossude come **Juventus** e je une scuadre di balon de citât di Turin, che al dì di vuê e zuie tal Campionâ Talian di Serie A. Dal 1897, an de sô fondazion, la Juventus e à simpri zuiât tal campionât di massime serie, mancul la stagjon 2006 - 2007, cuant che la scuadre e fo retrocedude par vie di *Moggiopoli*.

La Juventus e je une des scuadris plui impuartantis dal mont, e te sô storie e à vinçût 58 trofeus uficiâi; 40 nazionâi, tra di lôr 31 scudets e 11 internazionâi, tra di lôr 2 Copis dai Campions.
Valentino Rossi

**Valentino Rossi** al è un ex motociclist talian nassût a Pesaro tal 1979. Al cor in moto di cuant che al ere piçul. In dut al a vinçût 9 campionâts dal mont: 1 in 125, 1 in 250, 1 in 500 e 6 in MotoGP.